34-Jarige vrou wreed vermoor | Oudtshoorn Courant
Thursday 07:37 - light rain
34-Jarige vrou wreed vermoor
Die kanaal waarin Audrey Ntombozuko se liggaam gevind is.
OUDTSHOORN NUUSFLITS - 'n Man het vandag op 'n klag van moord in die Oudtshoorn-landdroshof verskyn.
André Solomons het glo die 34-jarige Audrey Ntombozuko oor die afgelope Paasnaweek verskeie kere met klippe en ander voorwerpe geslaan waarna haar liggaam in die kanaal naby haar woning gegooi is.
Volgens bure het Solomons glo Ntombozuko Saterdagaand vroeg begin slaan.
"Ons het gehoor dit raak regtig erg en het haar familie gaan haal. Toe ons saam met die familie terugkom het ons haar halfnaakte liggaam binne-in die kanaal gekry en hy was by haar," het die bure vertel.
Solomons se saak is tot 2 Mei vir 'n borgtogaansoek uitgestel.
Audrey Ntombozuko en André Solomons se woning. Foto's: Liezl van Niekerk
Posted on: 14:51 Tue, 18 April 2017
Tomorrow: clear sky | 12° | Oudtshoorn